b"\n_START_ARTICLE_\nMelanezija\n_START_PARAGRAPH_\nMelanezija je podregija Oceanije, ki se razteza od zahodnega dela Tihega oceana in Arafurskega morja na vzhod do oto\xc4\x8dja Fid\xc5\xbei. Vsebuje ve\xc4\x8dino otokov severno in severovzhodno od Avstralije._NEWLINE_Izraz je prvi uporabil raziskovalec Jules Dumont d'Urville leta 1832, z njim je \xc5\xbeelel poudariti etni\xc4\x8dno in geografsko lo\xc4\x8ditev od Polinezije in Mikronezije. Beseda je zlo\xc5\xbeenka iz gr\xc5\xa1kih besed \xce\xbc\xce\xad\xce\xbb\xce\xb1\xcf\x82 - \xc4\x8drn in \xce\xbd\xe1\xbf\x86\xcf\x83\xce\xbf\xcf\x82 otok, dobesedno jo lahko prevedemo kot\xc2\xa0\xc2\xbbotoki temnopoltih ljudi\xc2\xab."